Els llibres de records per a bebés de famílies homo i monomarentals es presenten a Burjassot
2025-07-24

Mundo a Volar és una iniciativa editorial nascuda de la voluntat de dos joves de Burjassot, Sergio López Valiente i Eduardo Febrero, que pretenen normalitzar la diversitat familiar. I ho han fet editant dos llibres il·lustrats de bebés per a mares que, soles o en parella, decideixen formar un nucli familiar “Mis mamás y yo” i “Mi mamá y yo”  són les dues publicacions que, il·lustrades per la dissenyadora Elena Tormo, s’han convertit en pioneres dirigint-se a famílies homo o monomarentals.

Tots dos llibres es presentaran a Burjassot, dins de les activitats que Espai Dona, el Servei Integral d’Atenció a la Dona de Burjassot, dirigit per la regidora Lluna Àrias, ha programat per celebrar el Dia de la Dona. Concretament, la presentació tindrà lloc el dimecres 4 de març, a les 19 h, en la Casa de Cultura.

En aquests dos llibres il·lustrats, les mares podran elaborar, amb fotografies i anotacions, el recorregut biogràfic del primer any de vida del seu nounat. Són els primers d’aquestes característiques que s’editen a Espanya i en castellà i sorgeixen amb la voluntat d’esmenar una manca en aquest tipus de publicacions. “Mis mamás y yo” i “Mi mamá y yo” estan editats per Mundo a Volar amb la col·laboració de Bostezo Libros i la seua primera edició va veure la llum al juny de 2014.

Més informació en www.mundoavolar.com.